wickkiey/tamil-wikipedia-markdown huggingface dataset:
# வெண்ணொச்சி


**நொச்சியில்** (Vitex negundo) **வெண்ணொச்சி**. **கருநொச்சி**, **நீலநொச்சி**, **நீர்நொச்சி**, **மயிலடி நொச்சி** ஆகிய வகைகள் உள்ளன. ‘ வெண்ணொச்சி வெள்ளை நிறக் கிளைகளுடன் காணப்படும். இது மரமாக ஆற்றோரங்களில் சுமார் 30 அடி உயரம் வளரக்கூடியது. நொச்சியில் கிளை இல்லாத மார்கள் ஆறு ஏழு அடி உயரங்கூட வளரும். இந்த நொச்சி மார்களை வெட்டிப் படல் கட்டி வீடுகளுக்கு வேலி அமைத்துக்கொள்வர். உறையூரைத் தலைநகராகக் கொண்டு ஆண்ட தித்தன் என்னும் அரசன் காலத்தில் உறையூர் காவற்காட்டில் நொச்சி வளர்ந்திருந்தது. நெடுங்கிள்ளியை நலங்கிள்ளி முற்றுகையிட்டபோது உறையூருக்குக் கோட்டை மதில் இருந்தது. நொச்சிப்பூ நீண்ட கொத்தாக மயிலை நிறத்தில் பூக்கும். இதன் இளமையான மார்களைக் கொண்டு மண் சுமக்க உதவும் தட்டுக்கூடைகள் பின்னிக்கொள்வார்கள்.  

வேலியாக இருந்த 'நொச்சி' என்னும் சொல்லை மதிலைக் குறிக்கும் சொல்லாகவும் இலக்கியங்கள் பயன்படுத்திக்கொண்டன. நொச்சிப்பூ சூடி மதிலைத் தாக்கும் போர் நொச்சித்திணை என வகுக்கப்பட்டுள்ளது.  
## விளக்கம்
வெண்ணொச்சியானது சிறுமர வகையைச் சார்ந்தது. இது மூன்று அல்லது ஐந்து கூட்டிலைகளைகலாக, ஈட்டி வடிவ இலைகளின் மேல்புறம் பசுமையாகவும், அடிப்பகுதி சற்று வெளுத்தும் காணப்படும். நீலமணி நிறத்தில் நொச்சியின் மலர் இருக்கும்.  
## மருத்துவப் பயன்கள்

இயற்கை மருத்துவத்தில் நொச்சி பயன்படுத்தப்படுகிறது. மூட்டுவலியை, உடலில் ஏற்படும் வீக்கங்களைக் குறைக்க, சருமப் பிரச்சனைகளுக்கு நிவாரணம் அளிக்க உதவுகிறது. குடலில் ஏற்படும் பூச்சிகளையும் புழுக்களையும் அழிக்கவல்லது. மாதவிடாய், கர்ப்பகாலப் பிரச்சனைகள், இயக்குநீர் குறைபாடுகள், சினைப்பை நீர்க்கட்டிகள் போன்றவற்றுக்கு நொச்சியைப் பயன்படுத்துகிறார்கள். நொச்சிச் செடி வளர்ப்பதன் மூலம் நோய்களைப் பரப்பும் கொசுக்களையும் பூச்சிகளையும் தடுக்க முடியும்.  

## மேலும் பார்க்க

- நொச்சி மூலிகை
## மேற்கோள்
# கருநொச்சி



நொச்சியில் இரண்டு வகை உண்டு. ஒன்று வெண்ணொச்சி. மற்றொன்று **கருநொச்சி** (*Vitex Negundo*). வெண்ணொச்சி மரமாக வளரும். கருநொச்சி புதர்ச்செடி, வெண்ணொச்சி ஆற்றோரங்களில் வளரும். கருநொச்சி காடுமேடெல்லாம் வளரும். வெண்ணோச்சி மார்கள் வேலி பின்னவும், தட்டுக்கூடை பின்னவும் பயன்படும். கருநொச்சி மூலிகையாகவும், வயல்களுக்குத் தழையுரமாகவும் பயன்படுத்தப்படும். கருநொச்சியை மாடுகள் மேயும். வெண்ணொச்சியை வெள்ளாடு கூட ஓரிரு வாய்தான் கடிக்கும். கருநொச்சி இலையின் மணம் காரணமாகச் சில பூச்சிகள் இதனை நெருங்குவதில்லை. ஆதலால் தானியப் பாதுகாப்பில் கருநொச்சி இலை பயன்படுகிறது. ஓலைச் சுவடிகளைப் பூச்சிகளிடமிருந்து பாதுகாக்கவும் இதைப் பயன்படுத்தியுள்ளனர்.  

## சான்றாதாரங்கள்

## மேலும் பார்க்க
- நொச்சி வேலி
# அமுக்கப்பட்ட இயற்கை எரிவளி



-ஆல் ஆல்புகெர்க்கி (நியூ மெக்சிகோ)வில் சி.என்.ஜியால் இயக்கப்படும் பேருந்து]]  
**அமுக்கப்பட்ட இயற்கை எரிவளி** (*Compressed Natural Gas*, CNG, சி.என்.ஜி) என்பது பெட்ரோல், டீசல், எல்.பி.ஜி போன்றவற்றிற்கு மாற்றாகப் பயன்படுத்தப்படும் புதைபடிவ எரிமங்களுள் ஒன்று. அப்பிற எரிபொருட்களைப் போன்றே அமுக்கப்பட்ட இயற்கை எரிவளியை எரிப்பதன் மூலமும் பசுங்குடில் வளிமங்கள் வெளியாகும் என்றாலும், ஒப்பீட்டளவில் அவை குறைவானவையே என்பதால் சூழல் மாசடைவதைக் குறைக்க உதவும் ஒன்றாகும். அதோடு, இவ்வளி காற்றை விட லேசானது என்பதால், கட்டுப்பாட்டை மீறி வெளியேறினால் விரைவாகக் கலைந்து விடும். பிற நீர்ம எரிபொருட்கள் அவ்வாறன்றி ஆபத்தான விளைவுகளுக்குக் காரணமாக அமையும் வாய்ப்பு இருக்கிறது. மறுசுழற்சிப் பொருட்களின் வழியே உருவாக்கப்படும் உயிரிவளி போன்றவற்றோடும் சி.என்.ஜி வளியைக் கலக்கலாம் என்பதால் சூழலில் இருக்கும் கார்பன் அளவினையும் குறைக்கலாம்.  

முதன்மையாக [CH<sub>4</sub>] என்னும் மெத்தேனைக் கொண்ட இயற்கை எரிவளியை அமுக்குவதன் மூலம் சி.என்.ஜி தயாரிக்கப்பட்டுகிறது. இதன் மூலம் வளிமண்டல் அழுத்தத்தில் இருக்கும் கொள்ளளவில் ஒரு விழுக்காடு அளவிற்குக் குறைந்துவிடும். அமுக்கப்பட்ட இயற்கை எரிவளியைத் தேக்கி வைக்கவும் பரவலாக அனுப்பவும் 200-248 பார் அழுத்தம் கொண்ட கடினமான, உருளை அல்லது கோள வடிவக் கலன்களைப் பயன்படுத்துவர்.  

பெட்ரோல் மூலம் ஓட்டப்படும் உள்ளெரிப்பு எந்திரம் கொண்ட வாகனங்களை மாற்றுவதன் மூலம் இரண்டு வகையான எரிபொருட்களையும், அதாவது, பெட்ரோல் மற்றும் அமுக்கிய இயற்கை எரிவளி, இரண்டையும் பயன்படுத்த இயலும். ஆசியா/பசிபிக் பகுதியில், குறிப்பாக பாக்கித்தான், இலத்தீன் அமெரிக்கா, ஐரோப்பா, மற்றும் அமெரிக்கா போன்ற நாடுகளில் அதிகரிக்கும் பெட்ரோல் விலையின் காரணமாக அமுக்கிய இயற்கை எரிவளியின் பயன்பாடு அதிகரித்து வருகிறது.
# மூவருலா

**மூவருலா** தமிழ் சிற்றிலக்கிய நூல்களில் ஒன்று. உலா சிற்றிலக்கிய வகையைச் சேர்ந்தது. ஒட்டக்கூத்தரால் பாடப்பட்டது. விக்கிரம சோழன், அவரின் மகன் இரண்டாம் குலோத்துங்க சோழன், பேரன் இரண்டாம் இராஜராஜ சோழன் ஆகிய மூவரையும் புகழ்ந்து பாடியது. (எனவே மூவருலா எனப்படுகிறது). இம்மூவரையும் பற்றி முறையே 342, 387, 391 பாக்கள் இந்நூலில் உள்ளன. இவை அனைத்தும் கண்ணி வகையைச் சேர்ந்தவை (கலிவெண்பா<nowiki/>வில் ஒரே எதுகை வருபவை). சோழர் குலச்சிறப்பு, அரசர் பெருமை, பள்ளி எழுதல்,  
அழகு செய்தல், யானையின் மீது அமர்தல், உடன் வருவோர், அவர்கள் கூற்று, பேதை, பெதும்பை, மங்கை, மடந்தை, அரிவை, தெரிவை, பேரிளம்பெண் என்ற ஏழுவகைப் பருவ மகளிரின் அழகு, உணர்ச்சிகள், விளையாட்டுகள், காமுறுதல், பேசுதல் போன்ற செய்திகள் இந்நூலில் கூறப்பட்டுள்ளன. இந்நூலின் பகுதிகளான மூன்று உலாக்களும் தனி நூல்களாகவும் கருதப்படுகின்றன.  

இந்த உலாக்களின் பாட்டுடைத் தலைவர்களின் ஆட்சிக்காலம்.  
- விக்கிரம சோழன் 1118-1136
- குலோத்துங்க சோழன் I 1133-1150
- இராசராச சோழன் 1146-1163
# ஆக்ரா மாவட்டம்


**ஆக்ரா மாவட்டம்** (, ) இந்தியாவின் உத்தரப்பிரதேச மாநிலத்திலுள்ள 70 மாவட்டங்களில் ஒன்று. வரலாற்றுச் சிறப்புமிக்க ஆக்ரா இம்மாவட்டத்தின் தலைநகரம். மேலும் இம்மாவட்டம் ஆக்ரா கோட்டத்தின் ஒரு பகுதியாகும்.  
## புவியமைப்பு
ஆக்ரா மாவட்டத்தின் எல்லையாக வடக்கில் மதுரா மாவட்டமும், தெற்கில் ராஜஸ்தான் மாநிலத்தின் தோல்பூர் மாவட்டமும், கிழக்கே பிரோசாபாத் மாவட்டமும், மேற்கே ராஜஸ்தானின் பரத்பூர் மாவட்டமும் அமைந்துள்ளன. ஆக்ரா மாவட்டத்தின் பரப்பு 4027&nbsp;கி.மீ.².  
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஆக்ரா மாவட்டத்தின் மொத்த மக்கட்தொகை 4,380,793. இது தோராயமாக மல்தோவா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 41வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஆக்ரா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 21%. ஆக்ரா மாவட்டத்தின் பாலின விகிதப்படி 1000 ஆண்களுக்கு 859 பெண்கள் உள்ளனர். மேலும் ஆக்ரா மாவட்ட மக்களின் கல்வியறிவு விகிதம் 69.44%.
# பழனியப்பா வித்தியாலயம்



**பழனியப்பா வித்தியாலயம்** என்பது தேனி மாவட்டம், பழனிசெட்டிபட்டி எனும் ஊரில் அமைந்துள்ள ஒரு தமிழ்நாடு அரசு உதவி பெறும் பள்ளிகளில் ஒன்றாகும். இத்தொடக்கப் பள்ளி,பழனிசெட்டிபட்டியிலுள்ள “பழனியப்பா பாசன பரிபாலன சபை” எனும் நிர்வாகத்தின் கீழ் இயங்கிக் கொண்டிருக்கிறது. தேனி மாவட்டத் தொடக்கக் கல்வி அலுவலகத்தின் கட்டுப்பாடுகளின் கீழ் செயல்படும் இப்பள்ளியில் ஒன்று முதல் ஐந்தாம் வகுப்பு வரை இருபாலர்களும் படித்து வருகின்றனர்.
# குரவை, துணங்கை, தழூஉ - ஆட்டங்கள்

**குரவை, துணங்கை, தழூஉ** – ஆட்டங்கள் பழங்கால மகிழ்ச்சி விளையாட்டுகளில் குறிப்பிடத்தக்கவை.  

இவை வேலை செய்த களைப்பு போக இரவில் ஆடப்படும். ஆண்களும் பெண்களும் சேர்ந்து ஆடுவர். ஆடும் பாங்கை நோக்கும்போது இவை தனித்தனி ஆட்டங்கள் என்றாலும் ஒன்றோடொன்று பின்னிப் பிணைந்து கிடப்பவை.  

- குரவை என்பது கைகோத்து ஆடப்படும்.
- துணங்கை என்பது முடக்கிய கைகளால் விலாவில் புடைத்து ஆடப்படும். துணங்கை ஆட்டம் தோளை உயர்த்தியும் ஓச்சியும் ஆடப்படும்.
- தழூஉ என்பது அடுத்தவர் தோளையோ இடுப்பையோ தழுவிக்கொண்டு ஆடப்படும்.
- மற்றும் வெறி, கொம்மை(கும்மி), குடந்தம், குஞ்சிதம், ஆவலங்கொட்டல் போன்றனவும் இந்த விளையாட்டுகளோடு நிகழும்.

## பழங்கால நிகழ்வுகள்
- இளையவர் தெரு மணலில் தழூஉ ஆடினர். குழ்தைகளைத் தூக்கிச் சென்று அங்கு வேடிக்கை காட்டினர்.
- மன்றில் தழூஉ ஆடும்போது குரவையும் நிகழும்.
- தழூஉ ஆட்டத்தில் குரவையும் சேர்த்து ஆடப்படும்.
- குறிஞ்சி நிலத்தில் முருகனை வழிபடுகையில் மன்றத்தில் தழூஉ பிணைந்து குரவை ஆடினர்.
- குன்றக்குரவை ஆடப்பட்டபோது தொண்டகம், சிறுபறை ஆகியவை முழங்கின. கொம்பு ஊதினர். மணி அடித்தனர்.

## குரவை
- நறவு உண்டு குரவை ஆடினர்
- வாணன் ஆண்ட சிறுகுடி என்னும் ஊரின் நீர்த்துறையில் குரவை ஆடினர்
- மணல்வெளியில் வாயால் ஊதிக்கொண்டு (தெள்விளி) ஆடினர்.
- புகார் நகரத்தில் இந்திரவிழாவில் குரவையாடிய மகளிர் வேகவைத்த பயறுகள், நோலை என்னும் எற்றுருண்டை, பொங்கல் முதலானவற்றைப் படையல் செய்து வைத்துக்கொண்டு குரவையாடினர்
- போர்க்களத்தில் ஆடினர்
- தலையில் குழையும் மார்பில் கோதையும் கையில் தொடியும் அசைந்தாட ஆடினர்
- அரசன் தேருக்கு முன் ஆடுவது முன்தேர்க்குரவை
- ஏறுதழுவி முடிந்தபின் ஆடினர்.
- வேங்கை முற்றத்தில் ஆடினர்.
- அரசரும் ஆடினர்.
- விளக்கொளியில் முழவை முழக்கிக்கொண்டு ஆடினர்.
- காஞ்சி நிழலில் ஆடினர்.
- காதலியுடன் மீண்ட காதலனை வாழ்த்திப் பாடி ஆடினர்.
- குரவை ஆட்டத்தில் குழல் ஊதுவர்.
- பொய்தல் விளையாட்டுக்குப் பின்னர் ஆடினர்.
- நாள்தோறும் துணங்கை ஆடுவர்.
- ஆடும்போது அயலார் குறுக்கீடும் நிகழும்.
## ஆட்டம் பற்றிய தொடர்கள்
- துணங்கையஞ்சீர் – துணங்கை ஆடுபவர் பாடும் பாடல் சீராக அசைந்தாடுவது. சாய்ந்தாடுவது.
- குரவைக்கொளை – துணங்கையஞ்சீரின் மற்றொரு பெயர். துள்ளிக்குதித்து ஆடுவது.
- வெறிக்குரவை – தும்பை சூடி ஆடப்படும்.
- தலைக்கை தருதல் – ஆண் பெண்ணின் கையைப் பற்றிநிற்கையில் பெண் சுழலுதல்.
- கால்பெயர்த்தாடல் – கால் தப்படி

## காட்சியகம்
<></>  

## அடிக்குறிப்புகள்
# ஆலிவர்! (திரைப்படம்)



***ஆலிவர்!*** (*Oliver!*) 1968 இல் வெளியான பிரித்தானிய இசைத் திரைப்படமாகும். ஜான் வோல்ப் ஆல் தயாரிக்கப்பட்டு கரோல் ரீட் ஆல் இயக்கப்பட்டது. இத்திரைப்படம் 11 அகாதமி விருதுகளுக்கு பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து ஆறு அகாதமி விருதுகளை வென்றது .
# மின்சார நிறுத்தம்

**மின்சார நிறுத்தம்** (*power outage*) என்பது மின்சாரம் வழங்கும் அமைப்புகளால் மின்மாற்றிகள் அல்லது மின் பாதைகளில் பணிகளைச் செய்வதற்காக அந்த மின்சாரப் பயன்பாட்டிலுள்ள இடங்களுக்கு குறிப்பிட்ட நேரங்களில் மின்சாரம் வழங்காமல் இருப்பதைக் குறிப்பிடுகிறது. சில வேளைகளில் மின் பற்றாக்குறை போன்ற சில காரணங்களினாலும் மின்சாரம் நிறுத்தம் செய்யப்படுகிறது. பற்றாக்குறை காரணமாகச் செய்யப்படும் மின்சார நிறுத்தம் **மின்வெட்டு** என்று குறிப்பிடப்படுகிறது.  
:**உதாரணம்:** ஒரு மின்னியக்கியில் உற்பத்தி செய்யப்படும் மின்சாரமானது ஒரு மணி நேரத்தில் நூறு கிலோவாட் ஆக இருக்கும் பட்சத்தில், ஒரு மின்சார பாவனையாளர் ஒரு மணி நேரத்துக்கு, ஒரு கிலோவாட் மின்சாரம் தேவைப்படுகிறது என்றால், நூறு வீடுகளுக்குத்தான் இந்த மின்சாரம் போதுமானதாக உள்ளன. இதே போன்று ஒவ்வொரு மின்சார பாவனையாளரும் ஐந்நூறு வாட் மின்சாரம் பயன்படுத்தினால் மேலதிகமாக நூறு பாவனையாளர்களுக்கு மின்சாரம் போதுமானது. அதாவது இருநூறு மின்சார பாவனையாளருக்கு மின்சாரம் போதுமானது. மேலதிக மின்சார பாவனையாளருக்கு மின்சாரம் கிடைக்க வேண்டும் என்றால் மின்சாரத்தை சேமிப்பதன் மூலம் இது சாத்தியமாகிறது.
# பிரோசாபாத் மாவட்டம்


**பிரோசாபாத் மாவட்டம்** (, )இந்தியாவின், உத்தரபிரதேச மாநிலத்தின் மேற்கு மாவட்டங்களில் ஒன்று. பிரோசாபாத் நகரம் இம்மாவட்டத்தின் தலைநகரம். மேலும் இம்மாவட்டம் ஆக்ரா கோட்டத்தில் அமைந்துள்ளது.  

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி பிரோசாபாத் மாவட்டத்தின் மொத்த மக்கட்தொகை 2,496,761. இது தோராயமாக குவைத் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 173வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் பிரோசாபாத் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 21.62%. பிரோசாபாத் மாவட்டத்தின் பாலின விகிதப்படி 1000 ஆண்களுக்கு 867 பெண்கள் உள்ளனர். மேலும் பிரோசாபாத் மாவட்ட மக்களின் கல்வியறிவு விகிதம் 74.6%.
# கிருட்டிணகிரி அருங்காட்சியகம்



**அரசு அருங்காட்சியகம், கிருட்டிணகிரி** தமிழ்நாட்டின் கிருட்டிணகிரி மாநகரின் காந்தி சாலையில் 1993ஆம் ஆண்டிலிருந்து செயல்பட்டு வருகிறது. இவ்வருங்காட்சியகம், தமிழக அரசின் தொல்லியல் துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது.  

### அறிமுகம்
கிருட்டிணகிரி தமிழக மாவட்டங்களில் ஒன்றாகும். 1965-க்கு முன்னர் இம்மாவட்டம் ஒருங்கிணைந்த சேலம் மாவட்டத்தின் ஒரு பகுதியாக, தற்போதைய சேலம், நாமக்கல்,தருமபுரி மற்றும் கிருஷ்ணகிரி ஆகியவற்றுடன் இருந்தது. கிருட்டிணகிரி மாவட்டத்தைச் சார்ந்த அரிய பொருட்கள் இங்கு காட்சிப்படுத்தப்பெற்றுள்ளன.  

### காட்சிப் பொருட்கள்
இந்த அருங்காட்சியகத்தில், நடுகல் (வீரக்கல்),பதப்படுத்தப்பட்ட விலங்குகள், பறவைகள்,கல்வெட்டுகள், கல் சிலைகள், மரப் படிமங்கள்,உலர் தாவரங்கள், மூலிகைப்பொருட்கள், கூத்துக் கலைப்பொருட்கள்,பனையோலைகள்,அருங்காட்சியக வெளியீடுகள், உலோகப் படிம ஒளிப்படங்கள், கலைப்பொருட்கள், தொல் தமிழர்கள் பயன்படுத்தியப் பொருட்கள், முதுமக்கள் பானைகள், சுடுமண் படிமங்கள், இருளர் பொருட்கள், மாந்தர் உடல் மாதிரிகள், கல் வகைகள், தொல்லுயிரிப் படிமங்கள், கனிமங்கள் ஆகியன உள்ளன.  

## நடுகற்கள் (வீரக்கல்)

## கல்வெட்டுகள்

## மரப்படிமங்கள்

## கல் சிலைகள்

## சுடுமண் படிம, மண்பாண்டங்கள்

## முதுமக்கள் தாழி

## ஓவியக் காட்சிக்கூடம்

## பாடம் செய்யப்பெற்ற விலங்குககள்

## பாடம் செய்யப்பெற்ற விலங்கு, விலங்குப் பொருட்கள்

## பாடம் செய்யப்பெற்ற பறவைகள்

## இசைக்கருவிகள்

## மரக்கட்டைகள்

## இதர கலைப்பொருட்கள்

## சமையலறைப் பொருட்கள்

## போர்க்கருவிகள்

## ஆதாரம்
- அரசு அருங்காட்சிகம், கிருஷ்ணகிரி
# மதுரா மாவட்டம்


**மதுரா மாவட்டம்** (, ) இந்தியாவின் உத்தரப்பிரதேச மாநிலத்தின் ஒரு மாவட்டம். வரலாற்றுச் சிறப்புமிக்க மதுரா இம்மாவட்டத்தின் தலைநகரம் ஆகும்.  
இம்மாவட்டத்தின் எல்லையாக வடகிழக்கில் அலிகார்ஹ் மாவட்டமும், தென்கிழக்கில் ஹத்ராஸ் மாவட்டமும், தெற்கில் ஆக்ரா மாவட்டமும், மேற்கில் ராஜஸ்தான் மாநிலமும், வடமேற்கில் ஹரியானா மாநிலமும் அமைந்துள்ளன. இம்மாவட்டம் ஆக்ரா கோட்டத்தின் ஒரு பகுதியாகும்.  
## மாவட்ட நிர்வாகம்
மதுரா மாவட்டம் மதுரா, கோவர்தனம், சாத்தா, மாண்ட் மற்றும் மகாவன் எனும் 5 வருவாய் வட்டங்களும், மதுரா-பிருந்தாவனம் மாநகராட்சியும், கோசி கலான் எனும் நகராட்சியும், பஜனா, பல்தேவ், பர்சானா, சௌமுகா, சாத்தா, பாரா, கோவர்தன், மகாவான், நந்தகோன், இராதா குண்டம், இராயா மற்றும் சோங்க் எனும் 11 பேரூராட்சிகளும், 880 கிராமங்களும் கொண்டது.  
## நாடாளுமன்ற மக்களவை & சட்டமன்றத் தொகுதிகள்
- மதுரா மக்களவைத் தொகுதி
- சாத்தா சட்டமன்றத் தொகுதி
- மாண்ட் சட்டமன்றத் தொகுதி
- கோவர்தன் சட்டமன்றத் தொகுதி
- மதுரா சட்டமன்றத் தொகுதி
- பல்தேவ் சட்டமன்றத் தொகுதி

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி மதுரா மாவட்டத்தின் மொத்த மக்கட்தொகை 2,541,894. இது தோராயமாக குவைத் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 167வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மதுரா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 22.53%. மதுரா மாவட்டத்தின் பாலின விகிதப்படி 1000 ஆண்களுக்கு 858 பெண்கள் உள்ளனர். மேலும் மதுரா மாவட்ட மக்களின் கல்வியறிவு விகிதம் 72.65%.  

## பார்க்க வேண்டிய இடங்கள்
- மதுரா கிருஷ்ணர் கோயில்
- பங்கே பிகாரி கோயில்
- பிருந்தாவனம் காதல் கோயில்
- இராதா ராணி கோயில்
- பிருந்தாவனம்
- கோகுலம்
- ஆயர்பாடி
- அரசு அருங்காட்சியகம், மதுரா

## படக்காட்சிகள்

## இதனையும் காண்க
- கிருஷ்ண ஜென்மபூமி
- மதுரா சாகி ஈத்கா பள்ளிவாசல்
- கிருஷ்ண ஜென்ம பூமி வழக்கு
# வார்ப்புரு:துகள்(இயற்பியல்)

<noinclude></noinclude><includeonly>  

|label11=Discovered  
|data11=}  
|label12=Types  
|data12=}  
|label13=திணிவு  
|data13=}  
|label14=சராசரி வாழ்நாள்  
|data14=}  
|label15=Full width  
|data15=}  
|label16=Decays into  
|data16=}  
|label17=மின்மம்  
|data17=}  
|label18=Charge radius  
|data18=}  
|label19=Electric dipole moment  
|data19=}  
|label20=Electric polariability  
|data20=}}  
|label21=Magnetic moment  
|data21=}  
|label22=Magnetic polariability  
|data22=}}  
|label23=Color charge  
|data23=}}  
|label24=சுழற்சி  
|data24=}  
|label25=Spin states  
|data25=}  
|label26=Lepton number  
|data26=}  
|label27=Baryon number  
|data27=}  
|label28=Strangeness  
|data28=}  
|label29=Charm  
|data29=}  
|label30=Bottomness  
|data30=}  
|label31=Topness  
|data31=}  
|label32=Isospin  
|data32=}  
|label33=Isospin projection  
|data33=}  
|label34=Weak isospin  
|data34=}  
|label35=Weak isospin projection  
|data35=}  
|label36=Hypercharge  
|data36=}  
|label37=Weak hypercharge  
|data37=}  
|label38=Chirality  
|data38=}  
|label39=*B* &minus; *L*  
|data39=}  
|label40=*X*  
|data40=}  
|label41=Parity  
|data41=}  
|label42=G parity  
|data42=}  
|label43=C parity  
|data43=}  
|label44=R parity  
|data44=}  
|label45=Condensed  
|data45=}  
}}</includeonly><noinclude>  
</noinclude>
# கோபிநாத் சந்திரன்


**கோபிநாத்** விஜய் தொலைக்காட்சியில் நிகழ்ச்சி தொகுப்பாளராகவும், தனியார் பண்பலை ஒன்றில் வானொலி நிகழ்ச்சி தொகுப்பாளராகவும் பணியாற்றுகிறார். இவர் அறந்தாங்கியில் பிறந்தவர். தற்போது சென்னையில் வசித்து வருகிறார். தமிழ் நிகழ்ச்சி தொகுப்பாளர்களில் தன்னுடைய தமிழ் மொழிநடைக்காகவும், தனிப்பாங்கிற்காகவும்(style) இவர் மிகவும் அறியப்படுகிறார். இவர் தொகுத்து வழங்கும் சில முக்கியமான நிகழ்ச்சிகள்:  
- நீயா நானா
- விஜய் விருதுகள்
- குற்றமும் பின்னணியும், நடந்தது என்ன?
- உன்னால் முடியும்
தற்போது ஒரு எழுத்தாளராகவும் பரிணமித்து வருகிறார்.  
இவர் எழுதியுள்ள புத்தகங்கள்:  
- "தெருவெல்லாம் தேவதைகள்",
- "ப்ளீஸ்! இந்தப் புத்தகத்தை வாங்காதீங்க!",
- "நேர் நேர் தேமா",
- "நீயும் நானும்"

## விருதுகள்
- இந்தியா டுடே வழங்கிய இந்தியாவின் இளம் சாதனையாளர்கள் விருது- - 2006
- ஜூனியர் சேம்பர் இன்டர்நேசனல் அமைப்பு வழங்கிய சிறந்த இளம் இந்தியர் விருது - 2008 ஆம் ஆண்டு

## இணைப்புகள்
- Profile of Star Vijay TV Anchor Neeya Naana Gopinath
- நான் என் கல்யாணத்துக்கே கோட் போட்டதில்லைங்க! - கோபிநாத் -விகடன்
# சி. கே. ரங்கநாதன்



**சி. கே. ரங்கநாதன்** தமிழ்நாட்டைச் சேர்ந்த முதல் தலைமுறை தொழில் முனைவோர்களில் மிக முக்கியமானவர் ஆவார். கெவின்கேர் (*CavinCare*) என்பது இவரால் தொடங்கபட்ட ஒரு அதிகமாக உபயோகிக்கப்படும் நுகர்பொருள் (FMCG) நிறுவனம் ஆகும். தற்போது இவர் இதன் முதன்மை செயல் அதிகாரியாகவும் உள்ளார். இவர் கடலூரைச் சேர்ந்தவர். மிகச்சிறிய அளவில் ஆரம்பித்த கேவின்கேர் தற்போது மிகப்பெரிய நிறுவனங்களான ஹிந்துஸ்தான் யுனிலிவர், புரோக்டர் & கேம்பிள் போன்ற நிறுவனங்களுக்கு முக்கிய போட்டி நிறுவனமாக விளங்குகிறது.  

## முக்கிய தயாரிப்புகள்
- சிக் ஷாம்பு
- மீரா சீயக்காய் /ஷாம்பு /தேங்காய் எண்ணெய்
- கெவின்'ஸ் பால்
- ஸ்பின்ஸ் முகப்பவுடர்
- சின்னிஸ் ஊறுகாய் / மசாலாப் பொடி
- ருசி ஊறுகாய்
- ஃபேரெவர் (*fairever*) முக அழகு க்ரீம்

## முக்கிய சிறப்புகள்
இன்று பரவலாக உபயோகிக்கப்படும் சாஷெ(sachet), முதன்முதலில் கெவின்கேரால் அறிமுகப்படுத்தப்பட்டது.  

en:C.K.Ranganathan
# ஆர். ஜி. சந்திரமோகன்


**ஆர். ஜி. சந்திரமோகன்** தமிழ்நாட்டைச் சேர்ந்த முதல் தலைமுறை தொழில் முனைவோர்களில் (*entrepreneur*) முக்கியமான ஒருவர் ஆவார். பால் மற்றும் தாவர பொருள் தயாரிப்பு நிறுவனமான ஹட்சன் நிறுவனத்தை நிறுவியவர். இந்நிறுவனத்தின் முக்கிய வணிகப்பொருட்கள் ஆரோக்யா பால், அருண் ஐஸ்க்ரீம், கோமாதா பால், ஹட்சன் நெய் போன்றவை ஆகும்.  

## வாழ்க்கை
சந்திரமோகன் சிவகாசிக்கு அருகில் உள்ள திருத்தங்கல் என்கிற ஊரில் நாடார் சமூகத்தில் பிறந்தார். தன் குடும்பத்தை கவனிப்பதற்காக தன் இளவயதிலேயே கல்வியை இடையில் விட்டுவிட்டார். 1970-ல் தன் குடும்ப சொத்துக்கள் சிலவற்றை விற்று, அதன்மூலம் கிடைத்த ரூபாய் 13,000-தில் ஆர். ஜி. சந்திரமோகன் அன் கோ., என்ற நிறுவனத்தை நிறுவினார். 1986-ல் இது 'ஹட்சன் விவசாய பொருட்கள் தயாரிப்பு நிறுவனம்' (ஆங்கிலம்: Hutsun Agro Products Ltd) என்று பெயர் மாற்றி நிறுவப்பட்டது. 2002-லிருதந்து இவரது மகன் சத்யன் இந்நிறுவனத்தின் செயற்குழு இயக்குநராக இருக்கிறார்.  

## எழுதியுள்ள புத்தகங்கள்
இனி எல்லாம் ஜெயமே - சுயமுன்னேற்ற நூல்.
# சூர்ணால் டி சவான்

இல் தொடங்கப்பெற்றது]]  
**சூர்ணால் டி சவான்** (***Journal des sçavans***) (பின்னர் ***Journal des savants*** ), என்னும் பிரான்சிய மொழி ஆய்விதழே, அறிவியல் ஆய்விதழ்களின் முன்னோடி. இதனை இடெனி டி சாலோ(Denis de Sallo) என்பவர் பாரிசில் தொடங்கினார். இதுவே ஐரோப்பாவில் இருந்து வெளியான முதல் மேற்கல்விய ஆய்விதழ் (academic journal), ஆனால் முற்காலத்தில், இதில் வெளியானவற்றில் சில பகுதிகள், ஆய்வு பற்றியவை அல்ல. பரவலாக அறியப்பட்டவர்களின் இறப்புச் செய்திகள், சர்ச்சுகளின் வரலாற்றுச் செய்திகள், சில சட்ட அறிக்கைகள் முதலியனவும் வெளியிடப்பட்டன. முதல் இதழ் 12 பக்க நால்மடிப்புத் தாளால் (quarto) ஆன "துண்டு வெளியீடு" (pamplet) on Monday, 5 January 1665.. இந்த பிரான்சிய ஆய்விதழ் வெளியான இரண்டு மாதங்களில் கழித்து இங்கிலாந்தில் இருந்து *பிலசாபிக்கல் மாகசீன் ஆவ் த ராயல் சொசையிட்டி* (Philosophical Transactions of the Royal Society) என்னும் ஆங்கிலமொழி ஆய்விதழ், மார்ச்சு 6, 1665 இல் வெளியிடப்பட்டது என்பது குறிப்பிடத்தக்கது  

இந்தப் பிரான்சிய ஆய்விதழின் வெளியீடு, 127 ஆண்டுகள் கழித்து,பிரான்சியப் புரட்சி (பிரெஞ்சுப் புரட்சி) நடந்த பொழுது, 1792 இல்,நிறுத்தப்பட்டது. மீண்டும் இவ்விதழ் 1797 இல். ஏறத்தாழ அதே போல ஒலிக்கும், ஆனால் வேறு எழுத்துக்கூட்டலோடு, *Journal des savants* என்னும் பெயரில் வெளி வந்தது என்றாலும், மீண்டும் 1816 வரை சீரான கால இடைவெளியுடன் வெளியிடப்பெறவில்லை. இவ்விதழ் பெரும்பாலும் இலக்கிய இதழாக மாறிப்போனது, பிற்காலங்களில் இது தாக்கம் மிக்க அறிவியல் முன்னிலை ஆய்வுகளைத் தாங்கிவரும் ஆய்விதழாக இருக்கவில்லை.  

## மேற்கோள்களும் அடிக்குறிப்புகளும்
# பீகார் பஞ்சம், 1873–1874



**பீகார் பஞ்சம், 1873–1874** (*Bihar famine of 1873–1874*) அல்லது **வங்காளப் பஞ்சம், 1873–1874** (*Bengal famine of 1873–1874*) என்பது பிரித்தானிய இந்தியாவின் பீகார், வங்காளம் வடமேற்கு மாகாணங்கள் மற்றும் அவாத் ஆகிய பகுதிகளை 1873-74 காலகட்டத்தில் தாக்கிய ஒரு பஞ்சம். ஏறத்தாழ 1,40,000 ச.கி.மீ. பரப்பளவுள்ள நிலப்பகுதியும் 2.15 கோடி மக்களும் இதனால் பாதிக்கப்பட்டனர். வங்காளத்தின் துணை ஆளுனர் சர் ரிச்சர்ட் டெம்பிள் தலைமையில் நடைபெற்ற காலனிய அரசின் நிவாரணப் பணிகள் இப்பஞ்சத்தை வெற்றிகரமாக எதிர்கொண்டு சமாளித்தன. இப்பஞ்சத்தினால் குறிப்பிடத்தக்க எண்ணிக்கையில் மக்கள் இறக்கவில்லை.  

பிரித்தானிய ஆட்சியில் பஞ்ச நிவாரணப் பணிகள் பெரிய அளாவில் மேற்கொள்ளப்பட்ட முதல் பஞ்சம் இது தான். காலனிய அரசு உணவுப் பற்றாக்குறையை சமாளிக்க பர்மாவிலிருந்து அரிசி இறக்குமதி செய்தது. வேலையிழந்த தொழிலாளிகளுக்கு வழங்கப்பட்ட நிவாரணத் தொகைக்கு பதிலாக சாலைக் கட்டமைப்புப் பணிகளில் அவர்களை ஈடுபடுத்தியது. இந்த நடவடிக்கைகளால் பட்டினிச் சாவுகள் தவிர்க்கப்பட்டன. ஆனால் நிவாரணப் பணிகளுக்கு சர் ரிச்சர்ட் டெம்பிள் அதிக அளவில் பணம் செலவழித்தார் என பிற பிரித்தானிய நிருவாகிகளிடமிருந்து குற்றச்சாட்டுகள் எழுந்தன. அடுத்து நிகழ்ந்த சென்னை மாகாணப் பெரும் பஞ்சத்தின் போது நிவாரணப் பணிகளை மேற்கொள்ள அவர் தயங்கினார். இதனால் சென்னை மாகாணப் பஞ்சத்தில் உயிரழப்பு அதிக எண்ணிகையில் நேர்ந்தது.  

## மேலும் பார்க்க
- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# நிலை உயர்வு (சதுரங்கம்)


**நிலை உயர்வு** (ஆங்கிலம்: *Promotion*) என்பது சிப்பாய் எட்டாவது வரிசையைச் சென்றடையும்போது அதே நிறத்தையுடைய ராணி, குதிரை, கோட்டை அல்லது மந்திரியாக அதிகார உயர்வு பெறுதல் ஆகும். எட்டாவது வரிசைக்குச் சிப்பாய் நகர்த்தப்பட்டவுடனேயே புதிய காய் சிப்பாய் இருந்த இடத்தில் வைக்கப்படும். அதிகார உயர்வின் மூலம் மேற்கூறப்பட்ட காய்களுள் எந்தவொரு காயையும் பெறலாம். அதிகார உயர்வு இறுதிக் கட்டத்தில் மிகவும் பயன் தரக் கூடியது.  

சதுரங்கத்தில் பலமான காய் ராணி என்பதால், அதிகார உயர்வின்போது பெரும்பாலும் ராணியையே தேர்ந்தெடுப்பர்.  

அதிகார உயர்வின்போது தேர்ந்தெடுக்கப்பட்ட காய் இல்லாவிட்டால், போட்டியாளர் கடிகாரத்தை நிறுத்தி விட்டு அதனைக் கேட்டுப் பெற வேண்டும். சில போட்டிகளில் ராணி இல்லாதபட்சத்தில், தலைகீழாகக் கோட்டையை வைப்பர்.  

## வேறுபட்ட காய்களாக அதிகார உயர்வு
பொதுவாக அதிகார உயர்வின்போது ராணியையே தேர்ந்தெடுப்பது வழக்கம். ஆனாலும் ஏனைய காய்களைத் தேர்ந்தெடுக்கும் சந்தர்ப்பங்களும் அரிதாக இடம்பெற்றுள்ளன. அவ்வாறு வேறு காய்களைப் பெறுதல் குறை அதிகார உயர்வு எனப்படும். சில வேளைகளில், அதிகார உயர்வின்போது ராணியைப் பெறுதல் சாத்தியமான நகர்வற்ற நிலையை ஏற்படுத்தக்கூடிய நிலையில் வேறு காய்கள் தெரிவு செய்யப்படும். 2006ஆம் ஆண்டின் செஸ்பேஸ் தரவுத் தளத்தில் உள்ள 3200000 ஆட்டங்களில் 1.5 வீதமான ஆட்டங்கள் அதிகார உயர்வைக் கொண்டுள்ளன. அவற்றில் தேர்ந்தெடுக்கப்பட்ட காய்களின் சதவீதத்தைப் பின்வரும் அட்டவணையில் காணலாம்.  
| காய் | சதவீதம் |  |
| --- | --- | --- |
| ராணி | 96.9 |  |
| குதிரை | 1.8 |  |
| கோட்டை | 1.1 |  |
| மந்திரி | 0.2 | } |

## குறை அதிகார உயர்வு
ஒரு குதிரையாக, மந்திரியாக அல்லது கோட்டையாக அதிகார உயர்வு பெறுதல் குறை அதிகார உயர்வு எனப்படும். இவை ராணியை விடப் பலம் குறைந்தவையாக இருந்தாலும் சில சந்தர்ப்பங்களில் இவற்றைத் தேர்ந்தெடுப்பதில் நன்மைகள் உண்டு.  

### குதிரையாக அதிகார உயர்வு

ராணியால் நகர முடியாத வழிகளில் குதிரை நகர முடியும் என்பதால், குதிரையாகக் குறை அதிகார உயர்வு பெறுதல் மிகவும் பயனுள்ளதாக அமையலாம். அத்தோடு, குதிரையாக அதிகார உயர்வு பெறுதல் குறை அதிகார உயர்வில் அதிகமாக மேற்கொள்ளப்பட்டு வருகின்றது.  

எமானுவேல் லாஸ்கரால் வழங்கப்பட்ட வலது புறத்திலுள்ள சதுரங்க நிலையில் குதிரையாக அதிகார உயர்வு பெறுவதே சாதகமானது. இந்நிலையில் வெள்ளையானது புள்ளிகளில் பின்தங்கி நிற்கின்றது. *e*-சிப்பாயானது ராணியாக அதிகார உயர்வு பெற்றாலும் (*1.exd8(Q)?*இன் மூலம்) வெள்ளையானது புள்ளிகளில் கறுப்பை விடப் பின்தங்கியே நிற்கும். ஆனால், *e*-சிப்பாயானது *1.exd8(N)+!* என்ற நகர்வை மேற்கொள்வதன் மூலம் வெள்ளை கவையொன்றை ஏற்படுத்த முடியும். அடுத்து, கறுப்பு ராஜா நகர்த்தப்பட்டவுடன் *2.Nxf7* என்ற நகர்வின் மூலம் கறுப்பு ராணியைக் கைப்பற்ற முடியும். அதன் பின், வெள்ளை *3.Nxh8* என்ற நகர்வின் மூலம் கோட்டையைக் கைப்பற்றி, கறுப்பை விட ஒரு காய் கூடுதலாக வைத்திருக்க முடியும்.  

### கோட்டையாக அல்லது மந்திரியாக அதிகார உயர்வு
ராணியானது கோட்டையினதும் மந்திரியினதும் சக்திகளை ஒருங்கே கொண்டிருப்பதனால் கோட்டையாக அல்லது மந்திரியாகக் குறை அதிகார உயர்வு பெறுதல் பெரும்பாலும் முக்கியமற்றது. ஆனாலும் சில சந்தர்ப்பங்களில் ராணியைப் பெறுதல் உடனடியாகச் சாத்தியமான நகர்வற்ற நிலையை ஏற்படுத்த முடியுமென்னும்போது கோட்டையாக அல்லது மந்திரியாகக் குறை அதிகார உயர்வு பெறுதல் இடம்பெறும்.
# த டியர் ஹண்டர் (திரைப்படம்)


***த டியர் ஹண்டர்*** (*The Deer Hunter*) 1978 இல் வெளியான ஒரு அமெரிக்க ஆங்கிலத் திரைப்படம். மைக்கேல் சிமீனோவால் எழுதுப்பட்டு இயக்கப்பட்டது. ராபர்ட் டி நீரோ, கிறிஸ்டோபர் வால்கேன், ஜான் காசெல், ஜான் சாவேஜ், மெரில் ஸ்ட்ரீப் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது வென்றது.
# கிரேமர் வர்சஸ் கிரேமர் (திரைப்படம்)


***கிரேமர் வர்சஸ் கிரேமர்*** (*Kramer vs. Kramer*) 1979 இல் வெளியான அமெரிக்க நாடகத் திரைப்படமாகும். டஸ்டின் ஹோப்ப்மன், மெரில் ஸ்ட்ரீப், ஜஸ்டின் ஹென்றி, ஜேன் அலெக்ஸ்சாண்டர் ஆகியோர் நடித்துள்ளனர். இத்திரைப்படம் ஒன்பது அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து ஐந்து அகாதமி விருதுகளை வென்றது வென்றது.
# திருத்தப்பட்ட அருவி மாதிரிகள்

**திருத்தப்பட்ட அருவி மாதிரிகள்** (*Modified waterfall models*) என்பன மென்பொருள் மேம்பாட்டு செயல்மாதிரிகள்.  

அருவி மாதிரி அல்லது அருவி முறையியலில் உணரப்பட்ட பிரச்சினைகளை எதிர்கொள்ளும் வகையில், பல திருத்தப்பட்ட அருவி மாதிரிகள் அறிமுகப்படுத்தப்பட்டுள்ளன. இந்த மாதிரிகள் "தூய" அருவி மாதிரியின் பேரில் எழுந்த விமர்சனங்கள் மற்றும் சிக்கல்கள் சிலவற்றை தீர்க்க உதவியது.  

## ராய்ஸ் இறுதி அருவி மாதிரி

வின்ஸ்டன் டபிள்யூ. ராய்ஸ் அவர்கள் தனது ஆரம்ப அருவி மாதிரியில் உணரப்பட்ட சில சிக்கல்களையும், அதன் மேல் எழுந்த விமர்சனங்களையும் தீர்க்கும் பொருட்டு அதன் இறுதி வடிவத்தில் சிறிது மாற்றங்களை கொண்டு வந்தார்.
# வின்ஸ்டன் டபிள்யூ. ராய்ஸ்

**வின்ஸ்டன் டபிள்யூ. ராய்ஸ்** (*Winston W. Royce*, 1929-1995) ஒரு அமெரிக்க கணினி விஞ்ஞானி. லாக்ஹீட் (Lockheed) நிறுவனத்தின் மென்பொருள் தொழில்நுட்ப மையத்தின் இயக்குனராகவும் பணிபுரிந்தவர். 20 ஆம் நூற்றாண்டின் மென்பொருள் உருவாக்கத் துறையில் ஒரு குறிப்பிடத்தக்க தலைவரும் ஆவார்.  

## அருவி மாதிரி

அருவி மாதிரியை ஒரு 'மென்பொருள் மேம்பாட்டு முறையியலாக' முதன் முதலில் விவரித்தவர் இவரே ஆயினும், அவர் தனது கட்டுரையில் 'அருவி' என்னும் சொல்லை கையாளவோ அல்லது இந்த 'மாதிரி' நிச்சயமாக செயல்படும் என்று வாதிடவோ இல்லை.  

## கல்வி மற்றும் வேலை

கலிபோர்னியா தொழில்நுட்பக் கல்லூரியில் தனது கல்லூரி வாழ்க்கையை தொடங்கிய அவர், அங்கு இயற்பியலில் இளநிலைப் பட்டத்தையும், வானூர்தி பொறியியலில் முதுகலை பட்டத்தையும் பெற்றார். இறுதியாக ஜூலியன் டேவிட் கோலின் கீழ் வானூர்தி பொறியியல் துறையில் முனைவர் பட்டம் பெற்றார்.  

35 ஆண்டுகளுக்கும் மேலாக பொறியியல், ஆராய்ச்சி, கற்பித்தல், மற்றும் மேலாண்மை துறைகளில் பணியாற்றினார். 1970ல் இருந்து டெக்சாஸ் மாநிலம், ஆஸ்டின் நகரிலுள்ள லாக்ஹீட் மென்பொருள் தொழில்நுட்ப மையத்தின் இயக்குனராகப் பணியாற்றிய அவர் 1975ல் *AIAA தகவல் அமைப்புகள் விருது* பெற்றார்.  

ஜூன் 7, 1995ல், வெர்ஜினியா மாநிலம் கிளிஃப்டன் நகரிலுள்ள தனது வீட்டில் மரணமடைந்தார்.  

## வாக்கர் ராய்ஸ்

இவரது மகன் வாக்கர் ராய்ஸ், ஐபிஎம் (IBM) நிறுவனத்தின் ரேஷனல் (Rational) பிரிவின் 'தலைமை மென்பொருள் பொருளாதார வல்லுநர்'. ஐபிஎம் நிறுவனத்தின் ரேஷனல் ஒருங்கிணைந்த செயல்முறையில் (Rational Unified Process) உள்ளார்ந்த மேலாண்மை தத்துவத்தின் முக்கிய பங்களிப்பாளர். "மென்பொருள் திட்ட மேலாண்மை, ஒரு ஒருங்கிணைக்கப்பட்ட கட்டமைப்பு" என்ற பிரபலமான புத்தகத்தின் ஆசிரியர்.
# மைன்புரி மாவட்டம்


**மைன்புரி** (, ) இந்தியாவின் உத்தரப்பிரதேச மாநிலத்தின் ஒரு மாவட்டம். இதன் தலைநகரம் மைன்புரி நகரம் ஆகும். இது ஆக்ரா கோட்டத்தின் ஒரு பகுதியாகும்.  
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி மைன்புரி மாவட்டத்தின் மொத்த மக்கட்தொகை 1,847,194. இது தோராயமாக கொசோவோ நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 255வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மைன்புரி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 15.69%. மைன்புரி மாவட்டத்தின் பாலின விகிதப்படி 1000 ஆண்களுக்கு 876 பெண்கள் உள்ளனர். மேலும் மைன்புரி மாவட்ட மக்களின் கல்வியறிவு விகிதம் 78.26%.
# சீசர் விருது


**சீசர் விருது ** (César Award) பிரான்சின் திரைப்படத்துறையின் தேசிய விருதாகும். 1975ஆம் ஆண்டில் முதல் விருது வழங்கப்பட்டது. இந்த விருதுக்கான நியமனங்களை *திரைப்படக் கலை மற்றும் தொழில்நுட்ப அகாதமி* (Académie des arts et techniques du cinéma) தேர்ந்தெடுக்கிறது.  

ஒவ்வொரு ஆண்டும் பெப்ரவரியில் பாரிசில் உள்ள *சாடெலெட் தியேட்டரில்* நடைபெறும் விருது வழங்கும் விழா நாடெங்கும் தொலைக்காட்சிகளில் ஒலிபரப்பப் படுகிறது.  

இந்த விருது 1921 - 1998இல் வாழ்ந்த சிற்பக்கலைஞர் சீசர் பால்டச்சினி நினைவாகப் பெயரிடப்பட்டுள்ளது. வழங்கப்படும் விருதுகள் இந்தக் கலைஞரின் சிற்பங்களின் படியாகும். இந்த விருதுகள் அமெரிக்காவின் ஆசுகார் விருதுகளுக்கு இணையாகக் கருதப்படுகின்றன.
# ஆக்ரா கோட்டம்



**ஆக்ரா கோட்டம்** (*Agra division*) என்பது இந்தியாவின் உத்தரப்பிரதேச மாநிலத்தின் ஒரு நிர்வாகக் கோட்டமாகும். ஆக்ரா கோட்டத்தின்கீழ் கீழ்க்காணும் மாவட்டங்கள் உள்ளன:-  

- ஆக்ரா மாவட்டம்
- பிரோசாபாத் மாவட்டம்
- மைன்புரி மாவட்டம்
- மதுரா மாவட்டம்

முன்பு ஆக்ரா கோட்டத்தின் கீழ் ஹத்ராஸ் மாவட்டம், அலிஹார் மாவட்டம், எடாஹ் மாவட்டம் ஆகிய மாவட்டங்கள் இருந்தன. பின்னர் 2008ல் ஹத்ராஸ் மாவட்டம், அலிஹார் மாவட்டம், எடாஹ் மாவட்டம் மற்றும் புதிதாக உருவாக்கப்பட்ட கன்ஷி ராம் நகர் மாவட்டம் ஆகிய மாவட்டங்களை இணைத்து அலிகார் கோட்டம் உருவாக்கப்பட்டது.
# எ பியூட்டிஃபுல் மைன்டு (திரைப்படம்)



**எ பியூட்டிஃபுல் மைன்டு** (*A Beautiful Mind*) பொருளியலுக்கான நோபல் பரிசு பெற்ற பொருளாதார நிபுணர் ஜான் நேஷ்-ன் வாழ்க்கை வரலாற்றை அடிப்படையாகக்கொண்டு உருவாக்கப்பட்ட ஒரு அமெரிக்க ஆங்கில திரைப்படமாகும். 2001-ம் ஆண்டு வெளிவந்த இத்திரைப்படத்தில் ரசல் குரோவ் ஜான் நேஷ் கதாபாத்திரத்தில் நடித்திருந்தார். மேலும் இத்திரைப்படம் நான்கு ஆஸ்கர் விருதுகளை வென்றுள்ளது இதில் சிறந்த திரைப்படத்திற்கான விருதும் அடக்கம்.  

## அகாடமி/ஆஸ்கர் விருதுகள்
1. சிறந்த திரைப்படம்
1. சிறந்த இயக்குநர்
1. சிறந்த தழுவி எடுக்கப்பட்ட திரைக்கதை
1. சிறந்த துணைநடிகை
# விக்கிப்பீடியா:உங்களுக்குத் தெரியுமா/மே 16, 2012


- உலகத்தில் உபயோகத்திலுள்ள பழமையான அணைகளுள் ஒன்றான **கல்லணை** கல்லும் களிமண்ணும் கொண்டு கட்டப்பட்டது.
- தமிழ்நாட்டில் 20 ஆம் நூற்றாண்டிற்கு முற்பட்ட 60 **சமணர் கோயில்கள்** உள்ளன.
- **உருய் உலோப்பசு** சதுரங்க விளையாட்டில் புகழ்பெற்ற ஒரு முன்னகர்வு உத்தியாகும்.
- **விண்வெளிப் போட்டி** என்பது சோவியத் ஒன்றியத்திற்கும், ஐக்கிய அமெரிக்காவிற்கும் இடையே விண்வெளிப் பயணத்தில் தங்கள் ஆதிக்கத்தை நிலைநாட்ட நடைபெற்ற போட்டி.
- தற்போதுள்ள தமிழ் நிகண்டுகளில் எட்டாம் நூற்றாண்டில் இயற்றப்பட்ட **திவாகர நிகண்டு** காலத்தால் முந்தியது.
# ஏழடிப்பட்டம் சமணர் படுக்கைகள் கல்வெட்டுகள்

**ஏழடிப்பட்டம் சமணர் படுக்கைகள் கல்வெட்டுகள்** புதுக்கோட்டையில் இருந்து விராலிமலைக்குச் செல்லும் வழியில், 15 கல் தொலைவில் சித்தன்னவாசல் குன்றில் இந்த சமணப்படுக்கைகளும் கல்வெட்டுக்களும் அமைந்து உள்ளன.  

## அமைவிடம்

இந்திய ஒன்றியத்தில், தமிழ்நாட்டில்,புதுக்கோட்டை மாவட்டத்தில், அன்னவாசல் என்னும் சிற்றூருக்கு அருகில் சித்தன்னவாசல் குன்றில் இந்த சமணர் படுக்கைகள், கல்வெட்டுக்கள் அமைந்துள்ளன.  
## சமணப்படுக்கையின் அமைவிடம்
குன்றின் நடுவில் கிழக்கு முகத்தில் அமைந்திருக்கும் இயற்கையான குகையின் பெயர்தான் ஏழடிப்பட்டம். இங்குதான் சமண முனிவர்கள் தங்கி இருந்தார்கள். இக்குகைக்குச் செல்ல மேற்குப்பகுதியில் இருந்து குன்றின் மீதேறி குகை வாயிலின் ஏழு படிக்கட்டுகளைக்கடந்து குகையின் உள்ளே செல்வதால் இவ்விடம் ‘ஏழடிப்பட்டம்’ என்று அழைக்கப்பெறுகின்றது.  
இந்த இயற்கைக்குகையில் பளிங்கினை ஒத்த வழுவழுப்பான தலையணை போன்ற அமைப்புடன் ஆன 17 எண்ணிக்கையிலான கற்படுக்கைகள் இங்கு காணப்பெறுகின்றன.  

## தமிழ் பிராமி கல்வெட்டுக்கள்
இங்குள்ள படுக்கைகளில் பழமையானதும் மிகப்பெரியதுமான படுக்கையில், கல்வெட்டு ஒன்று தமிழ் பிராமி எழுத்துக்களால் உருவாக்கப்பெற்றுள்ளது. கி.மு. 3-2 ஆம் நூற்றாண்டைச் சார்ந்த இக்கல்வெட்டு *“யோமிநாட்டுக் குமட்டூர்” பிறந்தான் காவுதி யிதனுக்குச் சித்துப்போச்சில் இளையார் செய்த அதிட்டானம்* என்று உரைக்கிறது. கிபி. 9ஆம் நூற்றாண்டைச் சார்ந்த தமிழ்க்கல்வெட்டு ஒன்றில் கடுந்தவம் புரிந்த சமணத்துறவிகளைப்பற்றி அறியலாம்.  

## இதனையும் காண்க
- தமிழ்நாட்டின் குடைவரை கட்டிடங்கள்
- பண்டைய இந்தியக் கல்வெட்டுக்கள்
# கணினி பார்வை நோய்த் தொகுப்பு

**கணினி பார்வை நோய்த் தொகுப்பு** அல்லது கணினி பார்வை இணைப்போக்கு நீண்ட நேரம் கணினித் திரையில் பார்வையைக் குவிப்பதன் விளைவாக ஏற்படும் தற்காலிக கண் நோய் ஆகும். இந்த நோயின் அறிகுறிகள் தலைவலி, மங்கலான பார்வை, கழுத்து வலி, கண்கள் சிவத்தல், கண் சோர்வு, கண்ணயர்ச்சி, உலர்ந்த கண்கள், இரட்டை பார்வை, ஒரே பொருள் பல பிம்பங்களாக தோன்றுதல் மற்றும் பார்வையை மீண்டும் நிலைப்படுத்தும் போது தோன்றும் சிரமம் (refocusing ) என்பனவாகும். இந்த அறிகுறிகள் முறையற்ற கண்கள் கூசும் ஒளியமைப்பு மற்றும் பிரகாசமான மேல்நிலை விளக்கு அல்லது வேகமாக வந்து கண்களில் மோதும் காற்று (எ.கா. மேல்நிலை விசிறிகள், நேரடியாக மின்விசிறியிலிருந்து அடிக்கும் காற்று) போன்றவற்றால் மேலும் மோசமடைகிறது.  

## பரவல்
தொழில் சார்ந்த பாதுகாப்பு மற்றும் தேசிய சுகாதார நிறுவனத்தின் கூற்றுப்படி, கணினி பார்வை நோய்த் தொகுப்பு அல்லது கணினி பார்வை இணைப்போக்கு 90 சதவிகிதம் கணினியை மூன்று மணி நேரம் அல்லது அதற்கு மேற்பட்ட நேரம் பயன்படுத்தும் பயனர்களைப் பாதிக்கிறது  

## சிகிச்சை
உலர் கண் (dry eyes) என்பது கணினி பார்வை நோய்த் தொகுப்பு அல்லது கணினி பார்வை இணைப்போக்கு சிகிச்சையில் ஒரு முக்கிய அறிகுறியாக உள்ளது. செயற்கை-கண்ணீர் கரைசல்களை பயன்படுத்தி இந்த நோயின் அறிகுறியான உலர் கண் விளைவுகளை குறைக்கலாம்.  

கண்ணில் தோன்றும் விழிசசோர்வு அல்லது பார்வைக் களைப்பு (Asthenopic) அறிகுறிகள் இந்த நோய் தாக்கத்தின் அளவைக் காட்டுகின்றன. கண்கள் மற்றும் இவற்றின் தசைகளுக்குக் கிடைக்கும் சரியான மற்றும் அவசியமான ஒய்வு குறிப்பிட்ட ஒருவர் தன கண்ணயர்ச்சியிலிருந்து விடுபட உதவும்.  

பயனர்கள் கணினிகளில் வேலை செய்யும் போது கண்களுக்கு ஓய்வு கொடுப்பது பற்றிய விழிப்புணர்வை பல்வேறு கவர்ச்சியான சொற்றொடர்களைப் பயன்படுத்தி பிரச்சாரம் செய்வதன் மூலம் ஏற்படுத்த வேண்டும். வழக்கமான அணுகுமுறை என்னவெனில் கண்களை அடிக்கடி சிமிட்டும் பயிற்சி கண்களில் கண்ணீர் நிரப்ப உதவுகிறது. கண்களை பாதி மூடிகொண்டு விழியினை சாளரத்துக்கு வெளியே இருக்கும் ஒரு தொலைதூர பொருள் மீதோ அல்லது வானத்தின் மீதோ பதியச்செய்யும் போது சிலியரி தசைகளுக்கு ஓய்வு கிடைக்கிறது. : ஒவ்வொரு 20 நிமிடங்கள், 20 வினாடிகள் 20 அடி (6 மீட்டர்) தூரத்தில் உள்ள ஒரு பொருளின் மீது கண்கள் பார்வை செலுத்துவது என்ற செய்தியை பரப்ப உதவும் கவர்ச்சியான சொற்றொடர்களில் ஒன்று இது. இந்த சொற்றொடர் **20-20-20 விதி** எனப்படும். இந்த பயிற்சி ஒரு நபருக்கு, பார்வைத்திறன் சோதனை நுட்பர் (optometrist) மற்றும் கண் மருத்துவர் அறிவுரையைப் பின்பற்ற ஒரு வசதியான தூரத்தையும் வேண்டிய கால அளவையும் தருகிறது. இது முடியவில்லையெனில் நோயாளி குறைந்தது ஒவ்வொரு அரை மணி நேரத்திற்கு ஒரு முறை அவருடைய கண்களை 20 விநாடிகள் மூட வேண்டும். இந்தப் பயிற்சி கூட முன்பு சொன்ன பலன்களை விளைவிக்கும்.  

குறைந்துவிட்ட பார்வையை குவிக்கும் திறனை அதிகரிக்க பிளஸ் அளவீட்டில் (+1.00 முதல் +1.50 வரையிலான) கண் கண்ணாடிகள் அணிந்து மட்டுப்படுத்தலாம். இந்த கண்ணாடி அணிவதன மூலம் நோயாளிகளுக்கு அருகில் உள்ள பொருட்கள் மீது கவனம் செலுத்தும் திறனை மீட்க உதவுகிறது. பிற தொழில்களில் ஈடுபட்டிருப்போர் - குறிப்பாக தையல் கலைஞர்கள் எம்பிராய்டரி போன்ற நுட்பமான பணிகளில் கவனம் செலுத்தும்போது இந்த கண்ணாடிகளை அணிவதன் மூலம் பெரும் பயனடைய முடியும்.
# பிளம்மியர்

**ஃபிளம்மியர்** அல்லது **ஃபிளம்மிங்கர்** (English: "flemish"; Dutch: “de Vlamingen”; French: “les Flamands”) என்பது ஐரோப்பாவிலுள்ள பெல்ஜியம் நாட்டில் வசிக்கும் டச்சு மொழி பேசும் மக்களில் குறிக்கிறது. ஃபிளம்மியர்கள் பெரும்பாலும் வடக்கு பிராந்தியமான 'ப்ளாண்டர்ஸ்' பகுதியில் காணப்படுகின்றனர். பெல்ஜியம் மக்கள்தொகையில் பெரும்பாலானோர் (சுமார் 60%) ஃபிளம்மியர்களே ஆவர்.  

வரலாற்று ரீதியாக, ஃபிளம்மிங்கர் என்பது பண்டைய மாகாணமான ஃப்ளாண்டர்சில் வாழ்ந்தவர்களையே குறிக்கிறது. அன்றைய நாட்களில், ஃபிளம்மிங்கர் என்பது டச்சு மொழி ஃபிளம்மியர் மட்டுமன்றி, பிரெஞ்சு அல்லது பிகார்டு மொழி பேசியவர்களையும் குறிக்கும்.
# விரால் மீன்


**விரால் மீன்** (*Channa striata*)(*சன்னா சிடிரையேட்டா*) நன்னீரில் வாழும் தன்மையுடைய மீன் இனமாகும். இம்மீன் உள்நாட்டு மீன் இனங்களில் கெண்டை மீன்களை விட, முள் குறைந்த, சுவை மிகுந்த உணவாகும். எனவே, இது அதிக விலை மதிப்புள்ளதாக உள்ளது.விரால் மீனின் தோற்றம் உருண்டை வடிவமாக நீண்ட உடலைப் பெற்றிருக்கும். தலை பாம்பின் தலையைப் போன்று இருக்கும்.  

இம்மீன்கள் நீர்பாசி மற்றும் தாவரங்கள் நிறைந்த உள்நாட்டு நீர் நிலைகளான ஏரி, குளம், குட்டை போன்றவவைகளில் காணப்படும்.
# கள்ளி (பேரினம்)


**கள்ளி பேரினம்** (*Euphorbia*) என்பது ஆமணக்கு குடும்ப பூக்கும் தாவரப் பேரினம் ஆகும். வறட்சியைத் தாங்கிக் கொள்வதற்காக இது தனக்குள் பாலைத் தேக்கி வைத்துக்கொள்ளும். சப்பாத்திக் கள்ளி, சதுரக் கள்ளி, கொடிக் கள்ளி என்றெல்லாம் இதில் பல இனங்கள் உண்டு. கற்றாழை, பிரண்டை (பிறண்டை) போன்றனவும் இதன் இனங்கள். இது ஒரு பூக்கும் தாவரமாகும். இது ஒளித்தொகுப்புத் தண்டினை உடைய தாவரமாகும்.
# தமிழில் அறிவியல் இதழ்கள் (நூல்)


இரா. பாவேந்தன் எழுதியுள்ள  
தமிழ் அறிவியல் இதழியல் பற்றிய நூல் **தமிழில் அறிவியல் இதழ்கள்** . இந்நூலில் நான்கு இயல்களும் (அதிகாரங்களும்) இரண்டு இணைப்புகளும் உள்ளன. சுருக்கமாக மேலை நாடுகளில் அறிவியல் இதழியல் பற்றிக் கூறிவிட்டு (பக்கம் 17-30), தமிழில் வெளிவந்த அறிவியல் இதழ்கள் (பொது அறிவியல், ஆய்வு இதழ்கள் அல்ல) பற்றி முதல்நூல் சான்றுகளுடன் விரிவாக விளக்கிக் கூறுகின்றது. 1800 களில் இருந்து வெளிவந்த ஏறத்தாழ 200 அறிவியல் இதழ்களைப் பற்றி விளக்கியுள்ளார். அவற்றுள் சில தமிழ் மேகசின் (1831), "அறிவைப் பரப்பும் ஏஜன்சி"-யால் வெளியிடப்பட்ட விவேக சிந்தாமணி (1892), அறிவு விளக்கம் (1901), தொழிற்கல்வி (1914), மருத்துவன் (1928), விஞ்ஞான பாஸ்கரன் (1929)என்பன.  

பெரும்பாலான இதழ்கள் மருத்துவம், வேளாண்மை பற்றிய இதழ்கள். சில இதழ்கள் பொது அறிவியல் இதழ்கள். இவற்றை இயல் 4 இல் பக்.139-143 இல் பகுத்து கூறியுள்ளார். தமிழ் அறிவியல் இதழ்களின் அகரவரிசையை இணைப்பு-2 இல் தந்துள்ளார்.
# பல்கலைத் தமிழ் - அறிவியல் தமிழ்



இந்நூலில் பல அறக்கட்டளைகளின் படி நடத்தப் பட்ட சீரிய சொற்பொழிவுகளை ஒட்டி வரையப்பட்ட ஏழு கட்டுரைகளின் தொகுப்பு. இதில் அடங்கியுள்ள கட்டுரைகளின் பட்டியல் பின்வருமாறு:  

1. பண்டைய தமிழ்ச் சமுதாயமும் அதன் அறிவியல்-தொழில்நுட்பச் செயற்பாடுகளும்- முனைவர் இராம. சுந்தரம்
1. அறிவியல் தமிழ்க் கல்வி வளர்ச்சி - பேராசிரியர் சு. சம்பத்
1. விண்வெளித் துறையில் இந்தியா - நெல்லை சு. முத்து
1. குழந்தை மருத்துவத்தில் நேற்று-இன்று - டாக்டர் என். கங்கா
  1. குழந்தை மருத்துவத்தில் நாளைய எதிர்பார்ப்புகள் - டாக்டர் என். கங்கா
1. அறிவியல் தமிழ் - முனைவர் பா. இளங்கோ
1. மருத்துவத் தமிழ் வரலாறும் வளர்ச்சியும் - முனைவர் எஸ். நரேந்திரன்
1. அறிவியல் வரலாற்று வரைவியல் - முனைவர் உலோ. செந்தமிழ்க்கோதை
# படிமம்:பல்கலைத் தமிழ்-அறிவியல் தமிழ்.jpg

## சுருக்கம்
பல்கலைத் தமிழ்-அறிவியல் தமிழ் என்னும் நூலில் அட்டை. இது 2008 இல் வெளியிடப்பட்டது. இதன் பதிப்பாசிரியர் முனைவர் இராதா செல்லப்பன். பாரதிதாசன் பல்கலைக்கழக வெளியீடு. இதில் கட்டுரைகள் எழுதிய ஆசிரியர்கள்:  
1. முனைவர் இராம. சுந்தரம்,
1. பேராசிரியர் சு. சம்பத்,
1. நெல்லை முத்து,
1. டாக்டர் என். கங்கா,
1. முனைவர் பா. இளங்கோ,
1. முனைவர் எஸ். நரேந்திரன்,
1. முனைவர் உலோ. செந்தமிழ்க்கோதை
## அனுமதி
# 19-ஆம் நூற்றாண்டு தமிழ் மருத்துவ நூல்கள்

**19-ஆம் நூற்றாண்டில் வெளியான தமிழில் வெளியான மருத்துவம் பற்றிய நூல்களின் பட்டியல்** கீழே உள்ளது. இவை ஐரோப்பியர் இந்தியாவுக்கு வந்த பின்னர் மேலை நாட்டு மருத்துவத்தை பின்பற்றி எழுதப்பட்ட நூல்கள்  
1. சுகாதார விளக்கம் (1894)
1. மருத்துவ மாணாக்கியர்களுக்கும் சென்னை வைத்திய் வித்தியாசாலையில் கீழ்வகுப்பு மாணாக்கர்கட்கும் உபயோகமான கைப்புத்தகம் (1895)
1. நோயில்லா வாழ்வு (1895)
1. சுகாதார விளக்கம் (1896)
1. சுகவழிச் சுருக்கம் (1896)
1. சுகாதார விளக்கமும் வினாவும் (1898)
1. சுகாதார விளக்கமும் வினாவிடையும் (1898)
1. சுகாதார விளக்கம் (1899)
1. ம. ஜகன்னாதரின் சரீர வினா-விடை (1866)
1. கிரேயின் அங்காதி பாதம் (1872)
1. மானிட ரகசியம் என்னும் சரீர சாஸ்திரம் (1900)
1. சாமுவேல் ஃபிஸ்க் கிறீன் *4640 பக்கங்களில்* தன் மாணவர்களின் உதவியுடன் மேலை நாட்டு மருத்துவத்தையும் அறிவியலையும் மொழிபெயர்த்தார்.
  1. கல்வின் கட்டரின் அங்காதிபாதம் சுகரணவாதம் உற்பாவனம் நூல் 204 பக்கம் (1852, 1857)
  1. மேன் செல்லின் பிரசவ வைத்தியம் பக்கம் 258 (1857)
  1. துருவிதரின் இரண வைத்தியம், பக்கம் 504, (1867)
  1. கிரேயின் மனுஷ அங்காதி பாதம், பகக்ம் 838 (1872)
  1. கூப்பரின் வைத்தியாகரம், பக்கம் 917 (1872)
  1. மனுஷ சுகரண கலைச்சொற்கள், பக்கம் 134 (1872)
  1. அருஞ்சொல் அகராதி, பக்கம் (??) (1875)
  1. வெல்சின் கெமிஸ்தம் - பக்கம் 516 (1875)
  1. டால்தனின் மனுஷ சுகரணம் - பக்கம் 590, (1883)
  1. வா நிங்கின் சிகிச்சா வாகடம் - பக்கம் 574 (1888)
    1. (மேலே உள்ள நூல்கள் யாவும் சாமுவேல் ஃபிஷ்கிறீன் அவர்களின் மேற்பார்வையில் மொழிபெயர்க்கப்பட்டு திருத்தப்பெற்றவை. தனெல். பி. சப்மன் 3 நூலும், ய. டன்வதர் ஒரு நூலும், பவுல் ஒரு நூலும், மொழிபெயர்த்தனர். சாமுவேல் ஃபிஷ்கிறீனின் மாணவர்களும் சேர்ந்து மொழி பெயர்த்தனர்)
1. மா. ஜெகந்நாதநாயுடு, பதார்த்தகுணரத்நாகரம் (1867)
1. மா. ஜெகந்நாதநாயுடு, பைஷ ஜகல்பம் (1879)
1. மா. ஜெகந்நாதநாயுடு, இங்கிலீஷ் வைதியசங்கிரகம் (1906)
1. மா. ஜெகந்நாதநாயுடு, பிரசவ வைத்தியம் (காலம்??)
1. டாக்டர் தனுஷ்கோடி ராஜா, சுகாதார, துப்புரவிற்கான நூல் (1869). இது 1000 படிகள் அடிக்கப்பட்டது. இது அரசின் அறிவுரைப்படி தெலுங்கு மொழியிலும் மொழி பெயர்க்கப்பட்டது
1. ஏ. ஜா. உவேரிங் துரை, மருத்துவர் இல்லாத ஊர் மக்களுக்கு மருந்தியல் நூல் (1843)

## மேற்கோள்களும் அடிக்குறிப்புகளும்
# ரசேநியாய் சண்டை



**ரசேநியாய் சண்டை** (*Battle of Raseiniai*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு கவசபடை மோதல். ஜூன் 23-27, 1941 காலகட்டத்தில் நடைபெற்ற இது பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.  

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் வடக்கு, பால்டிக் நாடுகளைத் தாக்கியது. அவற்றைப் பாதுகாக்க சோவியத் தளபதிகள் பால்டிக் நடவடிக்கையை மேற்கொண்டனர். அதன் பகுதியாக சோவியத் வடமேற்கு முனைப் படைப்பிரிவின் ஒரு பகுதியான 12வது விசையூர்தி கோர் ஜெர்மானிய 4வது பான்சர் ஆர்மியினை எதிர்த்தது. நெமான் ஆற்றைக் கடந்திருந்த ஜெர்மானியப் படைகளை சுற்றி வளைத்து அழிப்பது சோவியத் தளபதிகளின் திட்டம். இவ்விரு படைப்பிரிவுகளும் லித்துவேனியாவில் உள்ள ரசேநினாய் என்னும் இடத்தில் மோதின. நான்கு நாட்கள் தொடர்ந்து நடைபெற்ற இந்த டாங்கு மோதலில் சோவியத் படைப்பிரிவு முற்றிலுமாக அழிக்கப்பட்டது. இதனால் சோவியத் வடமேற்கு முனைப் படைப்பிரிவின் கவச ஊர்திகள் அனைத்தும் அழிந்தன. வெற்றிபெற்ற ஜெர்மானியப் படைகள் டகாவா ஆற்றை நொக்கி முன்னேறின.
# 1869 ராஜபுதானா பஞ்சம்



**1869 ராஜபுதானா பஞ்சம்** (*Rajputana famine of 1869*) 1869 ஆம் ஆண்டு பிரித்தானிய இந்தியாவில் இராஜபுதனம் சமஸ்தானத்தையும், ஜபல்பூர், அஜ்மீர், மத்திய மாகாணம் மற்றும் பேரர், ஐக்கிய ஆக்ரா மற்றும் அயோத்தி மாகாணம் போன்ற பகுதிகளையும் பாதித்த ஒரு பெரும் பஞ்சம். இது **ராஜபுதானா பெரும் பஞ்சம்**, **ராஜபுதானா மற்றும் மேல் இந்துஸ்தான் பஞ்சம்**, **ராஜபுதானா பஞ்சம், 1868-70** ஆகிய பெயர்களாலும் குறிக்கப்படுகிறது.  

1868 ஆம் ஆண்டு பருவமழை தாமதமாகவும், வழக்கத்தை விடக் குறைவாகவும் பெய்தது. இதனால் ராஜபுதானத்தின் பெரும்பாலான பகுதிகளில் தீவனப் பற்றாக்குறையும் பல பகுதிகளில் குடிநீர்ப் பற்றாக்குறையும் ஏற்பட்டன. உணவுப் பற்றாக்குறையைப் போக்க உணவு தானியங்கள் மெதுவாக நகரும் ஒட்டகப் போக்குவரத்து மூலம் கொண்டுவரப்பட்டன. ஆனால் இவை பஞ்சத்தை சமாளிக்க போதுமானதாக இல்லை. மக்கள், தங்கள் கால்நடைகளுடன் பஞ்சம் பிழைக்க இடம் பெயரத் தொடங்கினர். ஆனால் அருகில் இருந்த பிரித்தானிய மாகாணமான ஆஜ்மீரில் மட்டுமே பஞ்ச நிவாரணப் பணிகள் மேற்கொள்ளப்பட்டன. ராஜபுதானா சமஸ்தானத்தில் நிவாரணப் பணிகள் நடைபெறவில்லை. இதனால் இடம் பெயர்ந்த மக்களிடையே அதிக எண்ணிக்கையில் பட்டினிச் சாவுகள் நிகழ்ந்தன. அடுத்த ஆண்டு மழை பெய்துவிடும் என்ற நம்பிக்கையில் தங்கள் கிராமங்களுக்குத் திரும்பியவர்கள் ஏமாற்றம் அடைந்தனர். 1869 இலும் பருவமழை பொய்த்து விட்டது. பட்டினிச் சாவுகள் தவிர காலராவால் பாதிக்கப்பட்டும் பல்லாயிரக்கணக்கானோர் மாண்டனர். 1870 இல் பருவமழை வழக்கம் போல் பெய்து அறுவடை நிகழ்ந்த பின்பே பஞ்சத்தின் கடுமை குறைந்தது.  

1866 ஒரிசா பஞ்சத்தில் நிவாரணப் பணிகளை மேற்கொள்ளத் தவறியதால் விமர்சனத்துள்ளாகியிருந்த காலனிய அதிகாரிகள், இப்பஞ்சத்தில் ஓரளவு நிவாரணப் பணிகளை மேற்கொண்டனர். ஆனால் அவை போதுமானதாக இல்லை. பிரித்தானிய அரசின் நேரடிக் கட்டுப்பாட்டில் இல்லாத ராஜபுதானா சமஸ்தானத்தில் நிவாரணப் பணிகள் எவையும் மேற்கொள்ளப்படவில்லை. இப்பஞ்சத்தின் விளைவாக ஏறத்தாழ 15 லட்சம் மக்கள் ராஜபுதானத்தில் மடிந்தனர்.  

## மேலும் பார்க்க
- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# அலிகார் மாவட்டம்

**علی گڑھ ‏ضلع**  
|State = உத்தரப் பிரதேசம்  
|Division = அலிகார்  
|HQ = அலிகார்  
|Map = India Uttar Pradesh districts 2012 Aligarh.svg  
|Area =  
|Rain =  
|Population = 3,673,849 இது தோராயமாக மூரித்தானியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 76வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அலிகார் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 22.78%. அலிகார் மாவட்டத்தின் பாலின விகிதப்படி 1000 ஆண்களுக்கு 876 பெண்கள் உள்ளனர். மேலும் அலிகார் மாவட்ட மக்களின் கல்வியறிவு விகிதம் 69.61%.
# காராமணி



**காராமணி** (*cowpea*, *Vigna unguiculata*) என்பது பயறு வகைகளில் ஒன்று. இதனைத் **தட்டைப்பயறு** என்றும் கூறுவர். இது கருமை நிறத்திலும், செந்நிறத்திலும் இருக்கும்.  

பயற்றினைத் தனியே வேகவைத்தும் உண்பர். குழம்பு, பொரியல், அவியல் துவையல் போன்றவற்றிலும் சேர்த்துக்கொள்வர். ஊறவைத்து அரைத்துப் பலகாரமும் சுடுவர். காராமணிப்பயறு மட்டுமல்லாமல் காராமணிப் பயற்றங்காய்களும் காய்கறிகளில் ஒன்றாகப் பயன்படுத்தப்படுகின்றன.  

மொச்சைக்கொட்டை போல காராமணிப் பயறும் வளி(வாயு)ப் பொருள் எனத் தமிழ்மருத்துவர்கள் கூறுகின்றனர். வானம்பார்த்த புன்செய் நிலத்தில் பயிரிடப்பட்டுவந்த காராமணிப்பயறு இப்போது நீர்ப்பாசனம் செய்தும் பயிரிடப்படுகிறது. இதனால் ஆண்டு முழுவதும் காராமணிப் பயற்றங்காய்கள் கிடைக்கின்றன.  

## காட்சி
<></>
# கிராண்டு ஹோட்டல் (திரைப்படம்)


***கிராண்டு ஹோட்டல் (Grand Hotel)*** 1932 இல் வெளியான அமெரிக்க நாடகத் திரைப்படமாகும். கிரேதா கார்போ, ஜான் பெர்ரிமோர், ஜோன் கிராபோர்ட், வால்லேஸ் பீயரி, லையோனால் பெர்ரிமோர், லூயிஸ் ஸ்டோன், ஜீன் ஹேர்ஸ்ஹோல்ட் ஆகியோர் நடித்துள்ளனர். சிறந்த திரைப்படத்திற்கான அகாதமி விருதினை மட்டுமே வென்றது.  

## விருதுகள்
### அகாதமி விருதுகள்
#### வென்றவை
- சிறந்த திரைப்படத்திற்கான அகாதமி விருது
# படல மறை


**படல மறை** (ஆங்கிலம்: *Film Negative*) என்பது நிலைத்த ஒளிப்படக் கருவியில் ஒளிப்படத்தைப் பதிவு செய்வதற்காகப் பயன்படுத்தப்படும் படலம் ஆகும். இது நெகிழியால் செய்யப்பட்டிருக்கும். அத்தோடு, இதன் மீது ஒளி உணர் ஹாலைடு உப்புக்கள் கொண்ட திரவக் குழம்பு பூசப்பட்டிருக்கும். இந்தத் திரவக் குழம்பின் மீது தேவையான அளவு ஒளி பட்டவுடன் படல மறையில் மறை விம்பம் உருவாகும். சில வேதியியல் செயன்முறைகள் மூலம் புலனுறு பிம்பத்தைப் பெற முடியும்.  

கறுப்பு வெள்ளைப் படல மறையில் வெள்ளி உப்புக்கள் ஒரே படையில் காணப்படும். அதே நேரத்தில் நிறப் படலத்தில் குறைந்தது மூன்று படைகளாவது காணப்படும். கோடகலோர் 2 போன்ற நவீன நிறப் படலங்களில் 12 திரவக் குழம்புப் படைகள் காணப்படுகின்றன. அத்தோடு ஒவ்வொரு படையிலும் 20 வெவ்வேறு வேதியியல் பதார்த்தங்கள் காணப்படுகின்றன.  

ஒளிப்படவியலின் நீண்ட வரலாறு காரணமாகப் படல மறையில் அல்லது ஒளிப்படத் தாளில் இது வரை ஏறத்தாழ ஒரு டிரில்லியன் ஒளிப்படங்கள் உள்ளன. அவற்றின் மூலம் ஏறத்தாழ 10000 சதுர கிலோமீற்றர் (4000 சதுர மைல்) பிரதேசத்தை (வேல்சின் அரைவாசி) மறைக்க முடியும்.  

## படலத்தின் பொதுவான அளவுகள்
- 135
- மேம்பட்ட ஒளிப்பட முறைமைப் படலம்
- 110
- 126
- 127
- 120/220

## நிறுவனங்கள்
டாய் நிப்பான் பிரிண்டிங், ஃப்யூஜி பிலிம், கோடாக், லக்கி, மிட்சுபிசி, போலராய்டு, சோலாரிஸ் முதலிய நிறுவனங்கள் படல மறைகளைத் தயாரிக்கின்றன.
# ரெபெக்கா (திரைப்படம்)


***ரெபெக்கா *** (*Rebecca*) 1940 இல் வெளியான அமெரிக்க இசைத் திரைப்படமாகும். டேவிட் சேல்ஸ்நிக் ஆல் தயாரிக்கப்பட்டு ஆல்பிரட் ஹிட்ச்காக் ஆல் இயக்கப்பட்டது. லாரன்ஸ் ஒலிவர், ஜான் பாண்டைன், சூடித் ஆண்டர்சன் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.  

## விருதுகள்
### 1940 அகாதமி விருது வென்றவை
- சிறந்த திரைப்படம் செல்ஸ்னிக் சர்வதேச திரைப்படங்கள் டேவிட் ஒ. செல்ஸ்னிக்
- சிறந்த ஒளிப்பதிவு, கருப்பு வெள்ளை சியார்ஜ் பார்ன்ஸ்

### 1940 அகாதமி விருது பரிந்துரைகள்
- சிறந்த நடிகர் லாரன்ஸ் ஒலிவியர்
- சிறந்த நடிகை ஜோன் ஃபான்டேன்
- சிறந்த துணை நடிகை ஜூடித் ஆன்டர்சன்
- சிறந்த இயக்குநர் ஆல்பிரட் ஹிட்ச்காக்
- சிறந்த கலை இயக்கம் லைல் வீலர்
- சிறந்த கலை அலங்காரம் ஜாக் காஸ்கிரோவ் மற்றும் ஆர்தர் ஜான்ஸ்
- சிறந்த திரை இயக்கம் ஹால் சி. கெர்ன்
- சிறந்த அசல் இசை பிரான்ஸ் வாக்ஸ்மேன்
- சிறந்த தழுவிய திரைக்கதை ராபர்ட் இ. ஷெர்வுட் மற்றும் ஜோன் ஹார்ரிசன்

இரண்டு அமெரிக்க திரை நிறுவனத்தின் நூறு திரை ஆண்டுகளின் பட்டியல்களில் இடம்பெற்றுள்ளது.  
- AFI's 100 ஆண்டுகள்... 100 Thrills #80
- AFI's 100 ஆண்டுகள்... 100 Heroes and Villains Mrs. Danvers, #31 Villain
# 9814072356 (எண்)



**ஒன்பது இலக்கத்து எண்பத்தோராயிரம் கோடி நான்கிலக்கத்து எழுபத்து இரண்டாயிரத்து முந்நூற்று ஐம்பத்தாறு** அல்லது **ஒன்பது பில்லியன் எண்ணூற்றுப் பதினான்கு மில்லியன் எழுபத்து இரண்டாயிரத்து முந்நூற்று ஐம்பத்தாறு** (ஆங்கிலம்: *Nine billion eight hundred and fourteen million seventy two thousand three hundred and fifty six*) என்பது 99066 என்பதன் வர்க்கமாகும். இது ஒன்று, இரண்டு, மூன்று, நான்கு, ஐந்து, ஆறு, ஏழு, எட்டு, ஒன்பது, சுழி ஆகிய இலக்கங்களை ஒரே ஒரு தடவை மாத்திரம் உருவாக்கப்பட்ட பெரிய மற்றும் 87ஆவது சதுர எண் ஆகும் (நேரிணைய எண் வரிசைக் கலைக்களஞ்சியத்தில் எண் வரிசை ஏ036745).  

## இயல்புகள்
- 9814072356 என்பது ஓர் இரட்டை எண்ணாகும்.
- <math>9814072356 = 99066^2</math> என்பது ஒரு நிறைவர்க்க எண்ணாகும்.
# ஏட்டா மாவட்டம்

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஏட்டா மாவட்டத்தின் மொத்த மக்கட்தொகை 1,761,152. இது தோராயமாக காம்பியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 272வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஏட்டா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 12.77%. ஏட்டா மாவட்டத்தின் பாலின விகிதப்படி 1000 ஆண்களுக்கு 863 பெண்கள் உள்ளனர். மேலும் ஏட்டா மாவட்ட மக்களின் கல்வியறிவு விகிதம் 73.27%.
# ச. ம. நடேச சாஸ்திரி

பண்டித **சங்கேந்தி மகாலிங்கம் நடேச சாஸ்திரி** (எஸ். எம். நடேச சாஸ்திரி, 1859-1906) ஒரு தமிழக எழுத்தாளர். தமிழ்ப் புதின எழுத்தின் முன்னோடிகளில் ஒருவர். 1894 ஆம் ஆண்டு “தானவன்” என்ற புதினத்தை எழுதினார். தமிழின் முதல் துப்பறியும் புதினமாக இது கருதப்படுகிறது. தமிழில் மொத்தம் ஆறு புதினங்களையும் பல மொழிபெயர்ப்பு நூல்களையும் எழுதியுள்ளார். ஆங்கிலத்திலும் பல நூல்களை எழுதியுள்ளார்.  

## படைப்புகள்
### தமிழ்
- தீனதயாளு
- தானவன் என்ற போலிஸ் நிபுணன் கண்டுபிடித்த அற்புத குற்றங்கள்
- திக்கற்ற இரு குழந்தைகள்
- மதிகெட்ட மனைவி
- திராவிட பூர்வகாலக் கதைகள்
- திராவிட மத்தியகாலக் கதைகள்

### ஆங்கிலம்
- The Dravidian Nights Entertainments
- The King and his four ministers
- Tales of Tennalirama
- Hindu Feasts, Fasts and Ceremonies
- Indian Tales of Fun, Folly and Folk-Lore